Baj, ha a gyõri kábeltévé olcsó?
A Gazdasági Versenyhivatal hatmillió forint bírság megfizetésére kötelezte december 10-én kelt határozatában a Gyõri Kábeltelevízió Szolgáltató Kft.-t, indoklásában a cég gazdasági erõfölényével való visszaélése miatt.
A hír frissen látott napvilágot, témája nem is szerepelt a Gyõri Kábeltévé Kft csütörtöki gyõri sajtótá jékoztatójának napirendjén, amelyen az idén végrehajtott fejlesztésekrõl s a jövõ év elején várható változásokról volt szó. A sajtóhoz eljutott információk alapján azonban Bercsényi Péter ügyvezetõ igazgató fontosnak tartotta errõl is szólni, annak ellenére, hogy a versenybírósági döntés megtámadható.
A csütörtöki gyõri sajtótájékoztatón a cég vezetõje elmondta: véleményük szerint nem lehet ráfogni a kábeltévére, hogy visszaél helyzetével, mert nincs – a tévénézõk számára – más lehetõség. Mi más lehetne, a törvény szerint is „helyettesítõ termék", mint egy másik társaság (pl. a UPC) hozzáférhetõ ajánlata, vagy akár az a lehetõség, hogy igényei szerint bárki választhat, hogyan néz televíziót: szobaantennával, mûholdas parabolaantennával...
A költségeknek érdemes lenne utánaszámolni. Bercsényi Péter szerint most úgy néz ki, mintha a Gazdasági Versenyhivatal az összes létezõ más (még csak nem is azonos színvonalú) szolgáltatás közül az országos hálózati szövetségi normatívák szerint tevékenykedõ kábeltévét ítélné el csak azért, mert még mindig ez a legolcsóbb. S ennél fogva a legtöbb elõfizetõje van. Ilyen okoskodással viszont mindenkit büntetni lehetne, aki – nyilván szolgáltatásai minõségével – már megszerzett bizonyos piaci pozíciókat. A csütörtöki sajtótájékoztatón részletesen is szó volt a gyõri és a mosonmagyaróvári fejlesztésekrõl, a jövõ évi tarifákról, a programcsomagok összetételének biztató változásáról. Ezekre lapunkban visszatérünk.